**TIKKURILAN VÄRITAKUU HELPOTTAA VÄRIN VALINTAA**

Oikean värisävyn valitseminen seinään voi olla vaikeaa, ja joskus sattuu vääriäkin valintoja. Tikkurila Oyj haluaa madaltaa kynnystä värien valinnassa ja maalausprojekteihin ryhtymisessä. Tikkurilan Väritakuu takaa, että sävyn voi vaihtaa sisäseinämaaleihin kerran veloituksetta.

Väritakuu-kampanja alkaa 29.9.2014, ja siihen kuuluvat sisämaalit **Harmony**, **Joker**, **Remontti-Ässä** ja **Luja.** Edellytyksenä on, että ne on sävytetty Tunne Väri -värikartan sävyihin Tikkurilan sävytysjärjestelmillä ja että takuuseen vedotaan kolmen (3) kuukauden kuluessa ensimmäisestä ostotapahtumasta. Suurin korvattava maalimäärä on 18 litraa. Väritakuu ei koske työvälineistä, muista maalausprojektiin tarvituista tuotteista tai työstä aiheutuneita kuluja. Lisätietoja osoitteesta [www.tikkurila.fi/varitakuu](http://www.tikkurila.fi/varitakuu).

Tikkurilan värikarttojen valmistuksessa käytetään samoja sävytyskaavoja ja väripigmenttejä kuin maalien sävytyksessä. Siksi Tikkurila voi taata, että valittu maalisävy toistuu seinässä kaikissa valaistusolosuhteissa juuri samanlaisena kuin värilastussa.

**Lisätietoja:**

Tikkurila Oyj

Pia Puhk, tuotepäällikkö, sisämaalit, BU Finland

Puh. 020 191 2110, matkapuh. 0[40 572 4422](http://search.tpc.tikkurila.biz:80/Pages/peopleresults.aspx?k=%22%2B358405724422%22), s-posti pia.puhk(at)tikkurila.com

[www.tikkurila.fi](http://www.tikkurila.fi)

[www.tikkurila.fi/varitakuu](http://www.tikkurila.fi/varitakuu)

**Kuvia:** [Varitakuu](http://213.138.147.67/tikkurila/Engine?id=YS1901Vl)

Jos yllä oleva linkki ei aukea, kopioi tämä osoite selaimeesi:

<http://213.138.147.67/tikkurila/Engine?id=YS1901Vl>

Tikkurila on jo 150 vuoden ajan tarjonnut kuluttajille ja ammattilaisille helppokäyttöisiä ja kestäviä ratkaisuja pintojen suojaamiseen ja kaunistamiseen. Tikkurila haluaa olla johtava maaliyhtiö Pohjoismaissa sekä Venäjällä ja muissa valituissa Itä-Euroopan maissa.